Diari Oficial de la Generalitat Valenciana


Sumari del DOGV 5881, del 29-10-2008 (2008/11046)

Assumpte civil 000278/2005. Notificació a Ricardo Gómez Monsalve.
-----------------------------------------------------------------

### Dades del document

Número de DOGV
:   5881

Data del DOGV
:   29-10-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/11660


Data del document
:   07-07-2008

Organisme emissor
:   Jutjat de Primera Instància Número 4 de Torrent

Tipus de document
:   Edicte

Descriptors 

:   * sistema judicial

Assumpte civil 000278/2005. Notificació a Ricardo Gómez Monsalve. [2008/11581]  
Judici: mesures prèvies a la demanda de separació, divorci i nul·litat 000278/2005  
Part demandant: M.ª Elena Belmar Grueso  
Part demandada: Ricardo Gómez Monsalve  
En el judici a què es fa referència s'ha dictat la resolució el text de la qual, literalment, diu així:  
«Procediment: mesures prèvies a la demanda de separació, divorci i nul·litat 000278/2005  
Interlocutòria  
Torrent, 7 de juliol de 2008  
Antecedents de fet  
1. M.ª Elena Belmar Grueso, representada per la procuradora la senyora Faubel Vidagany i assistida per la lletrada la senyora González Quintanilla, ha sol·licitat l'adopció de mesures provisionals amb caràcter previ a la demanda sobre dissolució de matrimoni per divorci que pretén promoure contra Ricardo Gómez Monsalve, en rebel·lia.  
2. Admesa a tràmit esta pretensió s'han format actuacions separades per a substanciar la petició de mesures provisionals sent-ne convocades les parts a la compareixença establida en la llei. Ha assistit la part demandant i no ha comparegut el demandat malgrat estar-ne citat en forma legal.  
Fonaments de dret  
1. Disposa l'article 104 del Codi Civil que el cònjuge que es propose demandar la nul·litat, la separació o el divorci del matrimoni, pot sol·licitar del jutge que adopte, amb caràcter previ, els efectes i les mesures que els articles 102 i 103 del mateix text legal disposen per a l'efectiva admissió de la demanda; efectes i mesures que queden sense efecte si la demanda no es presenta dins del termini de 30 dies. Al mateix temps, l'article 771 de la Llei d'Enjudiciament Civil establix que, una vegada presentada la sol·licitud, el tribunal convocarà als cònjuges a una compareixença perquè es posen d'acord pel que fa a les mesures, i si este acord no s'aconseguia o no s'aprovara, oït el Ministeri Fiscal, s'oiran les al·legacions dels cònjuges i es practicarà la prova que proposen i s'estime pertinent. Es resoldrà el que s'estime procedent mitjançant una interlocutòria.  
2. Disposa l'article 103 del Codi Civil que el jutge, si no hi ha acord dels cònjuges, aprovat judicialment, adoptarà les mesures adequades per a regular la situació dels cònjuges i dels fills menors o incapacitats, si n'hi ha, durant la tramitació del procés.  
3. En este cas, la demandant sol·licita que se li atribuïsca la guarda i custòdia del seu fill, la pàtria potestat sobre este, que no s'acorde el règim de visites a favor del progenitor no custodi, a causa de la desatenció total d'este progenitor pel que fa al seu fill, que s'establisca a favor seu una pensió d'aliments i com a contribució a les càrregues familiars per un import de 300 euros mensuals i que s'atribuïsca l'ús de l'habitatge conjugal i el parament domèstic a la demandant i al seu fill.  
Tenint en compte les manifestacions contingudes a l'escrit de demanda, així com de l'admissió que de estos fets la llei permet atribuir a la no compareixença de la part demandada declarada en rebel·lia, procedix estimar la demanda formulada i determinar com a mesures provisionals les sol·licitades en la demanda, ja que s'entenen, amb l'aprovació del Ministeri Fiscal, com a adequades als interessos del menor d'edat Richard Gómez Belmar, que en la actualitat té l'edat de cinc anys, residix amb la mare, no manté contacte amb el pare, el qual es troba en parador desconegut, no debades se'l va haver de citar mitjançant la publicació d'edictes, almenys des de gener de 2006.  
Pel que fa a la quantitat sol·licitada com a pensió d'aliments i càrregues familiars en import de 300 euros mensuals, es considera adequada, atesa l'edat del menor, les despeses presumiblement normals d'este, que com va manifestar la seua mare en el moment de ser interrogada, assistix a un col·legi públic, que paga uns 300 euros al mes de la hipoteca de l'habitatge en què residixen ella i el seu fill, els ingressos de la qual, com a resultat del seu treball com a teleoperadora, és d'uns 600 euros mensuals, s'estima que es donen els pressupostos que l'article 93 del Codi Civil exigix per a fixar a favor del seu fill una pensió alimentària. Tenint en compte l'absència d'acreditació dels ingressos que té el demandat, que no consten cotitzacions a la Seguretat Social des del mes de desembre de 2006, sense perjudici que en la resolució definitiva es tinguen en compte en el seu cas unes altres dades noves, atesa així mateix la distribució de béns i despeses abans indicada, així com les necessitats de l'alimentària en vista de la seua edat, procedix fixar-ne la quantia en la suma de 300 euros mensuals.  
Atés el que s'ha exposat,   
Dispose  
Declarar que, en compliment de la llei, els cònjuges poden viure separats i cessada la presumpció de convivència conjugal, revocats els consentiments i poders que qualsevol dels cònjuges haguera atorgat a l'altre i extingida, salvant un pacte en contrari, la possibilitat de vincular els béns privatius de l'altre cònjuge en l'exercici de la potestat domèstica.  
Acordar les mesures provisionals que a continuació s'indiquen:  
1. S'atribuïx l'ús de l'habitatge familiar, situat a Paiporta, carrer de la Mestra Doña Juana, número 7, 7a, els mobles i efectes d'este habitatge, a la demandant i al seu fill, fins que es procedisca a la liquidació del règim econòmic matrimonial, a la qual li correspon el pagament de les despeses de comunitat i de consum d'este habitatge.  
2. S'atribuïx la guarda i custòdia del fill menor a la mare, la qual té la pàtria potestat sobre este fill.  
3. El demandat haurà de pagar al fill menor d'edat del matrimoni, Richard Gómez Belmar, una pensió d'aliments i com a contribució a les càrregues familiars per un import de 300 euros mensuals, en els cinc primers dies de cada mes, al compte que designe la demandant, la qual pensió s'haurà d'actualitzar anualment segons les variacions de l'índex general de preus de consum que publique l'Institut Nacional d'Estadística o organisme que el substituïsca.  
4. No s'establix un règim de visites a favor del progenitor no custodi.  
5. No es fa especial pronunciament sobre les costes processals causades.  
Notifiqueu la present resolució a les parts, i feu-los saber que esta resolució no és susceptible de cap recurs.  
Ho acorda i firma Consuelo Domingo Muñoz, magistrada jutgessa del Jutjat de Primera Instància i Instrucció número 4 de Torrent. En done fe».  
Atés el desconeixement de l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha acordat la publicació d'este edicte al tauler d'anuncis del Jutjat i en el Diari Oficial de la Comunitat Valenciana per a portar a efecte la diligència de notificació  
I perquè valga de notificació i citació al demandat Ricardo Gómez Monsalve per a la vista del proper dia 2 de juliol de 2008, a les 10.00 hores, s'expedix este edicte.  
Torrent, 7 de juliol de 2008.- La secretària judicial: Edurne Zubia Zubimendi.